[{"text_idx": "#000000", "text": "Kaitseva\u0308e veebileht kasutab ku\u0308psiseid, et lehe sirvimine oleks mugavam ja isikupa\u0308rasem."}, {"text_idx": "#000002", "text": "Kaitseva\u0308gi on Vabariigi Valitsuse alluvuses olev so\u0303java\u0308eliselt korraldatud ta\u0308idesaatva riigivo\u0303imu asutus, mis asub Kaitseministeeriumi valitsemisalas. Kaitseva\u0308gi teostab so\u0303jalist kaitset ja seda juhib Kaitseva\u0308e juhataja."}, {"text_idx": "#000003", "text": "Eesti Kaitseva\u0308gi koosneb erineva valmidusastmega u\u0308ksustest, mis on komplekteeritud elukutselistest kaitseva\u0308elastest, reservva\u0308elastest ja kaitseliidu liikmetest."}, {"text_idx": "#000004", "text": "Kaitseva\u0308es on lisaks traditsioonilistele maa-, mere- ja o\u0303huva\u0308ele veel mitmeid u\u0308ksusi. Mo\u0303ned neist on toetava loomuga, mo\u0303ned ta\u0308iesti uuelaadsed \u2013 na\u0308iteks Ku\u0308berva\u0308ejuhatuse u\u0308lesanne on kaitsta Eesti ja NATO huve globaalses ku\u0308berruumis."}, {"text_idx": "#000005", "text": "Ajateenistuse eesma\u0308rk on va\u0308lja o\u0303petada Eesti kaitseks vajalikud reservu\u0308ksused ja luua eeldused elukutseliste kaitseva\u0308elaste teenistusse vo\u0303tmiseks. Ajateenistuse jooksul omandatakse po\u0303hiteadmised riigikaitsest ja o\u0303pitakse tegutsema u\u0308htse meeskonnana."}, {"text_idx": "#000006", "text": "Reservis olevad isikud on ko\u0303ik 18-60-aastased mehed vo\u0303i kaitseva\u0308ekohustuse vo\u0303tnud mehed ja naised, kes ei ole kutsealused ega teeni parasjagu kaitseva\u0308e- vo\u0303i asendusteenistuses. Reservva\u0308elane ollakse vaid reservteenistuses, nt o\u0303ppekogunemisel osaledes."}, {"text_idx": "#000007", "text": "Eesti kaitseva\u0308elased osalevad va\u0308lisoperatsioonidel, et toetada meie liitlasi rahutagamise missioonidel maailma kriisikolletes."}, {"text_idx": "#000008", "text": "Eesti Vabariik va\u0308a\u0308rtustab ko\u0303iki, kes on vo\u0303idelnud meie iseseisvuse eest, osalenud va\u0308lismissioonidel vo\u0303i on oma teenistusega kaasa aidanud Eesti riigikaitse kindlustamisele. Veteranide auks ta\u0308histame ka iga-aastast veteranipa\u0308eva."}, {"text_idx": "#000009", "text": "O\u0308o\u0308pa\u0308evaringne info- ja abitelefon veteranidele ja nende la\u0308hedastele: 512 7307"}, {"text_idx": "#000010", "text": "Staabi- ja sidepataljoni peamine eesma\u0308rk on korraldada kaitseva\u0308e juhtimistoetust ja selle va\u0308ljao\u0303pet."}, {"text_idx": "#000011", "text": "Ajateenijate va\u0308ljao\u0303ppe kaudu reservu\u0308ksuste ettevalmistamine, va\u0308ljao\u0303ppe administratiivne, so\u0303jaaja ja reservu\u0308ksuste formeerimise korraldamine.\nKaitseva\u0308e juhtimistoetus- ja ku\u0308beralase tasemekoolituse ning ta\u0308iendva\u0308ljao\u0303ppe korraldamine.\nKaitseva\u0308e juhtimistoetuse va\u0308ljao\u0303ppejuhiste kehtestamine ja kontrollimine.\nKaitseva\u0308e peastaabi fu\u0308u\u0308silise julgeoleku tagamine."}, {"text_idx": "#000012", "text": "Va\u0308ljao\u0303pe toimub kahes kompaniis \u2013 staabikompaniis ja sidekompaniis. Vo\u0303imalused eneseta\u0308iendamiseks on head, teadmisi jagavad noored, kuid maailma ja inimesi na\u0308inud ning mitmel pool ta\u0308ienduso\u0303pet saanud instruktorid."}, {"text_idx": "#000013", "text": "Esimesed ku\u0308mme na\u0308dalat ajateenistusest moodustab so\u0303duri baaskursus (SBK). Selle aja jooksul antakse a\u0308sja aega teenima tulnud noormeestele ettekujutus sellest, mis on kaitseva\u0308gi ja mida ta\u0308hendab olla kaitseva\u0308elane \u2013 oma kodumaa kaitsja. Omandatakse u\u0308ksikvo\u0303itleja po\u0303hiteadmised, mida hilisema ajateenistuse jooksul ta\u0308iendatakse. SBK on ka aeg kohanemiseks so\u0303durielu ja distsipliiniga."}, {"text_idx": "#000014", "text": "Pa\u0308rast esimest kolme kuud algab nooremallohvitseri kursus (NAK), autojuhikursus vo\u0303i erialava\u0308ljao\u0303pe staabi- vo\u0303i sidekompaniis.\nEriala ehk sidealane va\u0308ljao\u0303pe sidekompaniis ho\u0303lmab elektroonika ja elektrotehnika po\u0303hialuseid, raadio- ja traatsidet, IT-aluseid ning taktikalist sidesu\u0308steemi ESTTACS (Estonian Tactical Communication System)."}, {"text_idx": "#000015", "text": "ESTTACS on jalava\u0308ebrigaadi u\u0308htne taktikaline side- ja infosu\u0308steem, mille eesma\u0308rk on tagada kaitseva\u0308ele taktikalise telekommunikatsiooni vo\u0303imalused: ko\u0303ne-, raadio-, andmeside ning u\u0308hilduvus paralleel- ja NATO struktuuridega. ESTTACS on teabe suure edastus- ning to\u0308o\u0308tlusvo\u0303imega sideso\u0303lmede vo\u0303rgustik, mille kaudu liidetakse u\u0308htseks ning vo\u0303imalusterohkeks tervikuks senised staapide, pataljonide ja teiste u\u0308ksuste sidevahendid."}, {"text_idx": "#000016", "text": "Staabikompanii va\u0308ljao\u0303ppe po\u0303hiro\u0303hk on suunatud staapide to\u0308o\u0308 tagamisele ning staapide pu\u0308stitamisele maastikule vo\u0303i asulasse. Enim po\u0308o\u0308ratakse ta\u0308helepanu lahinguks vajalike teadmiste, oskuste ja vilumuste omandamisele. Po\u0303hio\u0303ppeained on juhtimispunkti o\u0303pe, side-, laskeva\u0308lja- ja lahinguo\u0303pe, tankito\u0303rje, luure-, pioneeri- ja so\u0303java\u0308epolitsei-o\u0303pe.\nPataljoni territooriumil on takistusriba. Va\u0308liharjutusi viiakse la\u0308bi Ma\u0308nnikul ning Soodlas, kus alade pikaajalisest militaarkasutuses olemisest hoolimata on sa\u0308ilinud kaunis loodus."}, {"text_idx": "#000017", "text": "Teenistusest vaba aega vo\u0303ib veeta so\u0303durikodus, kus saab vaadata telerit, filme. Lisaks on vo\u0303imalik ku\u0308lastada muuseume ja na\u0308itusi, ka\u0308ia teatris vo\u0303i kinos. Kes soovi avaldab, saab minna ka kirikusse. Pataljonis on ta\u0308napa\u0308evane arvutiklass, kasutada vo\u0303ib ka isiklikke seadmeid."}, {"text_idx": "#000018", "text": "Arstiabi pakub vajadusel kohapealne meditsiinikeskus."}, {"text_idx": "#000019", "text": "Staabi- ja sidepataljoni saavutused erinevatel vo\u0303istlustel on eeskujuks ka teistele kaitseva\u0308e u\u0308ksustele, nimelt on pataljon tulnud aastaid kaitseva\u0308e meistrivo\u0303istlustel esikohale."}, {"text_idx": "#000022", "text": "Va\u0308eosa isikkoosseisu vo\u0303ib kohata paraadidel, teatris, kinos, kunstina\u0308itustel, ujulates ja mujal. Lisaks va\u0308ljao\u0303ppele po\u0308o\u0308ratakse ta\u0308helepanu noorte meeste silmaringi laiendamisele, nii on teenistusest vaba aeg sisustatud kultuurilise tegevuse ja enese harimisega."}, {"text_idx": "#000023", "text": "Staabi- ja sidepataljon hoiab sidemeid Tallinna 21. Kooliga. Raua ta\u0308nava lahingu aastapa\u0308eval 21. juunil pannakse pa\u0308rg kooli juures asuvale ma\u0308lestuskivile. Teine oluline ta\u0308htpa\u0308ev on pataljoni aastapa\u0308ev 21. novembril. Ko\u0303iki ta\u0308htpa\u0308evi ta\u0308histatakse piduliku rivistuse, lahtiste uste pa\u0308eva ja muude pidupa\u0308eva-tegemistega."}, {"text_idx": "#000024", "text": "/> Staabi- ja sidepataljoni pidulik jalutuska\u0308ik Raua ta\u0308nava lahingu ma\u0308lestuskivi juurde 29.10.19. Foto: rms Vadim S\u030cved."}, {"text_idx": "#000025", "text": "Staabi- ja sidepataljoni aktiivne koosto\u0308o\u0308partner on Tallinna Juhkentali Gu\u0308mnaasium, kus so\u0303durid korraldavad eri vabaaja u\u0308ritusi, kasutavad spordisaali ning ra\u0308a\u0308givad o\u0303pilastega Kaitseva\u0308est ja isamaalisest kasvatusest ning tutvustavad va\u0308eosa elu. Lisaks ka\u0308ivad so\u0303durid ja gu\u0308mnaasiumi o\u0303pilased olulistel ta\u0308htpa\u0308evadel teineteisele esinemas ning so\u0303durite igapa\u0308evaellu toovad va\u0308rvi gu\u0308mnaasiumi o\u0303pilasto\u0308o\u0308de na\u0308itused staabi- ja sidepataljoni ruumides."}, {"text_idx": "#000026", "text": "Ajateenijad ka\u0308ivad ku\u0308las ka Liivama\u0308e lasteaias, et lastega ma\u0308ngida ja neile tutvustada Kaitseva\u0308e varustust. Samuti teeb pataljon koosto\u0308o\u0308d mitme kultuuriu\u0308rituste korraldajaga."}, {"text_idx": "#000029", "text": "Staabi- ja sidepataljon asutati 21. novembril 1918. aastal ning taasasutati 29. oktoobril 1993. aastal."}, {"text_idx": "#000030", "text": "Ehitisi, mida pataljon kasutab, nimetati so\u0303jaeelse Eesti Vabariigi ajal ma\u0308ekasarmuteks. Kasarmud on ehitatud enne Esimest maailmaso\u0303da ja neis asus Tsaari-Venemaa so\u0303java\u0308e koosseisus Dvinski polk. Tsaaririik lagunes, vo\u0303imu haarasid enamlased, eestlased tegid u\u0308hiskonda lagundavas punase revolutsiooni tingimustes katse luua rahvusva\u0308eosad."}, {"text_idx": "#000031", "text": "1917. aasta detsembrist kuni 5. aprillini 1918 tegutses 1. jalava\u0308ediviisi juures va\u0308ikesekoosseisuline insenerirood. Kui Eestisse saabusid keiserliku Saksamaa okupatsiooniva\u0308ed, demobiliseeriti eestlaste va\u0308eu\u0308ksused. Sakslaste taandudes ja Punaarmee pealetungi oludes tuli taas asuda Eestit kaitsma ning 21. oktoobril 1918 lo\u0303i muude u\u0308ksuste ko\u0303rval tollane So\u0303jaministeerium Tallinna Traadita Telegraafijaama, mida juhtis u\u0308lemleitnant F. Olbrei."}, {"text_idx": "#000032", "text": "See pa\u0308ev on nu\u0308u\u0308d staabi- ja sidepataljoni asutamiskuupa\u0308ev. U\u0308ksus muutis mitu korda nime, ent po\u0303hifunktsioon oli u\u0308ks \u2013 tagada side tagala ja rinnete vahel. Eestlased vo\u0303itlesid ka\u0308tte iseseisvuse ning selles oli suur osa ka sideva\u0308elastel."}, {"text_idx": "#000033", "text": "15. ma\u0308rtsil 1924 liideti raadioside ja traatu\u0308ksused sidepataljoniks. Toonases va\u0308eosas olid olemas o\u0303ppe-, to\u0308o\u0308- ja raadiokompanii ning helgiheitjate ja telegraaf-telefonikompanii. Juhuks, kui tehnika alt vedas, olid olemas tuvipost ja sidekoerad kullerito\u0308o\u0308ks ja kaabliveoks lahinguva\u0308ljal."}, {"text_idx": "#000034", "text": "/> Sidepataljoni sidekoerad ja nende juhid"}, {"text_idx": "#000035", "text": "1. detsembril 1924 nurjati allohvitser veebel Artur Teeri juhtimisel riigikukutajate katse ho\u0303ivata va\u0308eosa relvastus ja tehniline park. 1940. aastal oli allohvitser Teer u\u0308ks esimesi arreteerituid ning mo\u0303rvatuid."}, {"text_idx": "#000036", "text": "24. mail 1930 andis riigivanem O. Strandmann sidepataljoni u\u0308lemale kolonelleitnant F. Kapsile u\u0308le pataljoni lipu. Riigipo\u0308o\u0308rde ka\u0308igus lipp ei kadunud ega ha\u0308vinud, vaid ta\u0308nu leitnant Hindoalale suudeti see pa\u0308a\u0308sta ja 57 aastat peitis lippu oma kodus proua Lydia Ma\u0308gi. Praegu eksponeeritakse originaallippu Eesti So\u0303jamuuseumis \u2013 Kindral Laidoneri Muuseumis ning pataljon kasutab selle lipu koopiat."}, {"text_idx": "#000037", "text": "1940. aastaks oli sidepataljonist saanud kaasaegne, ko\u0303igile standarditele vastava tehnikaga va\u0308eosa. Riigipo\u0308o\u0308re to\u0303mbas tulevikule kriipsu peale. 1940. aasta juuni keskel saadi korraldus anda nn ma\u0308ekasarmud u\u0308le okupeerivale Punaarmeele. Vastumeelselt koliti Raua ta\u0308naval asuvasse koolimajja, kus 21. juunil oli va\u0308eosa sunnitud loovutama oma relvastuse."}, {"text_idx": "#000038", "text": "Kui kommunistid aga hakkasid konfiskeerima ka so\u0303durite isiklikke esemeid, saapaid ja kelli, lo\u0308o\u0308di nad pataljoni ruumidest va\u0308lja. Selleks ajaks, kui riigikukutajad tagasi jo\u0303udsid, olid so\u0303durid leidnud mobilisatsioonivarud ning uuesti relvastunud. Tulevahetuses sai u\u0308ks ajateenija raskelt haavata, ent kommunistid sunniti taganema. Tagasi tulid nad juba koos punaarmeelastega ja kuue soomusmasinaga \u2013 nu\u0308u\u0308d asuti koolimaja ru\u0308ndama raskekuulipildujate tule toetusel."}, {"text_idx": "#000039", "text": "Tulevahetus kestis paar tundi, sidepataljonlaste hulgas oli u\u0308ks hukkunu ja kolm haavatut, punava\u0308elaste ja ma\u0308ssajate hulgas oli ku\u0308mmekond hukkunut. 30. septembrist 25. detsembrini 1940 formeeriti sidepataljonist u\u0308ksik-sidepataljon, mis kuulus Punaarmee eesti 22. territoriaalkorpuse koosseisu ning tegi kaasa 1941. aasta ra\u0308nga taandumise."}, {"text_idx": "#000040", "text": "Eesti kaitsejo\u0303udude sideu\u0308ksus taasmoodustati peastaabi sidekompanii na\u0308ol, mis asus Kosel ning kuhu kuulusid 22 ajateenijat. 29. oktoobril 1993 taasmoodustati Eesti Vabariigi Valitsuse ma\u0308a\u0308rusega u\u0308ksik-sidepataljon. Va\u0308eosa u\u0308lemaks ma\u0308a\u0308rati kolonelleitnant E. Luhava\u0308li. Samal ajal vo\u0303eti u\u0308le ma\u0308ekasarmud, mille seisukord oli pa\u0308rast No\u0303ukogude armee lahkumist halb."}, {"text_idx": "#000041", "text": "Pataljoni aastapa\u0308eval, 21. novembril 1994. aastal annetas Vabariigi President Lennart Meri staabi- ja sidepataljonile taas lipu, mis oli originaali ligila\u0308hedane koopia. Ligila\u0308hedaseks sai pidada annetatud lippu sellepa\u0308rast, et polnud veel teada, et esimene lipp oli sa\u0308ilinud."}, {"text_idx": "#000042", "text": "Pataljoni su\u0308nnipa\u0308eva ta\u0308histatakse 21. novembril. Igal aastal, 21. juunil, viiakse pa\u0308rg Raua ta\u0308nava kooli juurde, et ma\u0308lestada so\u0303dureid, kes langesid seal 1940. aastal punava\u0308elaste ja sidepataljoni so\u0303durite vahel peetud lahingus. Vabariigi aastapa\u0308eval ja vo\u0303idupu\u0308hal viiakse pa\u0308rjad kindralite kalmudele Kaitseva\u0308e kalmistul."}, {"text_idx": "#000043", "text": "2018-2019 ilmus kaheosaline ka\u0308sitlus sidepataljoni ajaloost. Esimene osa puudutab va\u0308eosa loomise lugu ja arengut kuni aastani 1940 ning teine taasiseseisvumisja\u0308rgseid su\u0308ndmusi alates sideru\u0308hma loomisest aastal 1992. Raamatuga saab vabalt tutvuda Eesti Rahvusraamatukogu digitaalarhiivis DIGAR:"}, {"text_idx": "#000045", "text": "Staabi- ja sidepataljoni vapilinnu jalge ees paiknevad nooled su\u0308mboliseerivad elektrit, ta\u0308hed pea kohal eri side liike: telefon, telegraaf, raadio, signaalvahendid, postituvid ja sidekoerad."}, {"text_idx": "#000046", "text": "Kilbist vasakul on Paide linna vapp ja paremal Ja\u0308rva maakonna vapp."}, {"text_idx": "#000048", "text": "24. mail 1930 anti Vabaduse platsil sidepataljonile pidulikult u\u0308le va\u0308eosa lipp. Annetajad olid Ja\u0308rva maavalitsus, Paide ja Tu\u0308ri linn. 1940. aasta su\u0308gisel, kui okupatsioonivo\u0303im oli asunud ha\u0308vitama Eesti Vabariigi relvajo\u0303ude, viis leitnant Leonhard Hindoala salaja sidepataljoni lipu oma pruudi Liidia Ma\u0308gi juurde hoiule. Liidia hoidis lippu vo\u0303o\u0303rvo\u0303imude eest peidus aastaku\u0308mneid ning kui Eesti Vabariigi iseseisvuse pu\u0308simises ei olnud enam kahtlust, julges proua Ma\u0308gi tuua lipu avalikkuse ette. 30. juunil 1998. aastal annetas ta lipu Eesti So\u0303jamuuseumile \u2013 Kindral Laidoneri Muuseumile."}, {"text_idx": "#000049", "text": "Pataljoni aastapa\u0308eval, 21. novembril 1994. aastal annetas Vabariigi President Lennart Meri staabi- ja sidepataljonile taas lipu, mis oli originaali ligila\u0308hedane koopia. Ligila\u0308hedaseks sai pidada annetatud lippu sellepa\u0308rast, et polnud veel teada esimese lipu sa\u0308ilimine."}, {"text_idx": "#000050", "text": "21. novembril 2006. aastal andis Ja\u0308rva maavanem sidepataljonile u\u0308le va\u0308eosa originaallipu ta\u0308pse koopia ning 1994. aastal annetatud lipp anti 23. juunil 2008 hoiule Ja\u0308rvamaa Muuseumile."}, {"text_idx": "#000051", "text": "Staabi- ja sidepataljon peab su\u0308nnipa\u0308eva"}, {"text_idx": "#000052", "text": "Sideva\u0308elased ta\u0308histasid lipupa\u0308eva ja nooremallohvitseride kursuse lo\u0303ppu"}, {"text_idx": "#000053", "text": "Staabi- ja sidepataljoni asus juhtima uus u\u0308lem"}]